Ένωση Εκπαιδευτικών Εικαστικών Μαθημάτων

Η Ένωση Εκπαιδευτικών Εικαστικών Μαθημάτων είναι το επιστημονικό μη κερδοσκοπικό σωματείο των εικαστικών καλλιτεχνών, πτυχιούχων Σχολών Καλών Τεχνών, που διδάσκουν τέχνη στην εκπαίδευση.

Ίδρυση και σκοποί
Το σωματείο συστάθηκε αρχικά το 1981 με τον τίτλο «Ένωση Καθηγητών Καλλιτεχνικών Μαθημάτων Μέσης Εκπαίδευσης» (Ε.Κ.Κ.Μ.ΜΕ). Το 2010 διαλύθηκε η Ε.Κ.Κ.Μ.ΜΕ. και αντικαταστάθηκε από την «Ένωση Εκπαιδευτικών Εικαστικών Μαθημάτων» (ΕΝ.ΕΚ.Ε.Μ.). Διακριτικό και σήμα της Ένωση είναι σχέδιο με τη Νίκη του Παιωνίου. 

Γενικός σκοπός της Ένωσης (ΕΝ.ΕΚ.Ε.Μ.) είναι η προαγωγή και ανάπτυξη της παρεχόμενης καλλιτεχνικής παιδείας  και η ανάπτυξη νέων διδακτικών μεθόδων για τη διδασκαλία της τέχνης, ώστε να ανοίξουν οι δρόμοι της τέχνης σε όλους ανεξαιρέτως τους μαθητές. Παράλληλα εργάζεται για την ευρύτερη προβολή του καλλιτεχνικού έργου των μελών της, τόσο του ατομικού που επιτελούν ως καλλιτέχνες, όσο και ως εκπαιδευτικοί με στόχο την αισθητική καλλιέργεια μαθητών και κοινού.

Δράση 
Η Ένωση Εκπαιδευτικών Εικαστικών Μαθημάτων δραστηριοποιείται σε πολλούς τομείς:
 Διοργανώνει, ειδικά για εικαστικούς - εκπαιδευτικούς εικαστικών Τεχνών, ετησίως Πανελλαδικό Συνέδριο και κάθε τρίμηνο επιμορφωτικά σεμινάριαμε θεματολογία σχετική με τις σύγχρονες εκπαιδευτικές πρακτικές και θεωρίες για την Εικαστική Αγωγή με στόχο την επαγγελματική ανάπτυξη, επικαιροποίηση γνώσεων και ανταλλαγή πρακτικών.
Τα Συνέδρια και Σεμινάρια της Ένωσης έχουν την έγκριση του Υπουργείου Παιδείας και μπορούν να τα παρακολουθήσουν δωρεάν όλοι οι εκπαιδευτικοί Τέχνης, μόνιμοι, αναπληρωτές και ωρομίσθιοι.

 Εκδίδει το ετήσιο περιοδικό Εικαστική Παιδεία με θεματολογία που υποβοηθά τόσο την εξοικείωση του εκπαιδευτικού τέχνης με πρακτικά προβλήματα στο χώρο του σχολείου, τις δυνατότητες, τις αντιξοότητες κ.ά, όσο και την ευρύτερη καλλιτεχνική ενημέρωση και εικαστικό προβληματισμό. Το περιοδικό διανέμεται δωρεάν στα μέλη της Ένωσης και αντίγραφά του υπάρχουν στην Εθνική Βιβλιοθήκη.

 Από το 1998 υποστηρίζει τα μέλη της στην Εικαστική Αγωγή αλλά και τους φιλότεχνους με τη σειρά βιβλίων με τίτλο «Κείμενα εικαστικών καλλιτεχνών»όπως και με τη σειρά Οπτικοακουστικού Υλικού (DVD, CD-ROM κ.άλ. Μέθοδοι και πρακτικές καλλιτεχνικής διδασκαλίας. .
 Με στόχο την προαγωγή των τεχνών στην εκπαίδευση διοργανώνει κατά καιρούς δράσεις πολιτισμού, Περιφερειακής ή Πανελλαδικής ή και Ευρωπαϊκής εμβέλειας όπως μαθητικές εκθέσεις   σε συνεργασία με άλλους φορείς Τέχνης ή εκπαίδευσης  
 Διοργανώνει και σε συμμετέχει έμπρακτα σε εθελοντικές δράσεις αλληλεγγύης ανθρωπιστικού και κοινωνικού χαρακτήρα.
 Συμμετέχει στα κοινά για τα εκπαιδευτικά θέματα με προτάσεις στα αρμόδια όργανα, παρεμβάσεις , συνεχείς διεκδικήσεις, και συμμετοχή σε συγκεντρώσεις.

Παραπομπές

Εξωτερικοί σύνδεσμοι 
 Επίσημη ιστοσελίδα της Ένωσης Εκπαιδευτικών Εικαστικών Μαθημάτων
 1981-2011, 30 χρόνια Ένωση Εκπαιδευτικών Εικαστικών Μαθημάτων
 Εθνική Βιβλιοθήκη: Αναγνωστήριο καταχωρήσεις τευχών Περιοδικού Εικαστική Παιδεία έως 26 Αυγούστου 2017
 Εικαστική Παιδεία τεύχος 33, 2017, ISSN 2241-6757 
 Εικαστική Παιδεία τεύχος 32, 2016, ISSN 2241-6757
Εικαστική Παιδεία, τεύχος 3, Απρίλιος 1986 (Ψηφιακή έκδοση)
Εικαστική Παιδεία, τεύχος 2, Απρίλιος 1985 (Ψηφιακή έκδοση)
Εικαστική Παιδεία τεύχος 1, Απρίλιος 1984 (Ψηφιακή έκδοση)

Δείτε επίσης
 Ανωτάτη Σχολή Καλών Τεχνών

Επαγγελματικές ενώσεις στην Ελλάδα
Τέχνες στην Ελλάδα
Εκπαίδευση στην Ελλάδα